title: Ankiniz
text: Ur gumun gozh eus Breizh, e Bro-Naoned hag e departamant Liger-Atlantel oa Ankiniz. Emañ bremañ e-barzh ar gumun nevez Ankiniz-Sant-Gerent.
  
  War un dorgenn emañ kêr, etre ar stêr Liger ha geunioù ar Grée.
  
  7 535 annezad a oa enni o chom, hervez niveradeg an EBSSA e 2011.
  
  Douaroniezh 
   Enez Kergelenn
   Geunioù ar Grée (e norzh kêr).
   Ar stêrioù Grav ha Liger a gember en Ankiniz.
   Kumunioù amezek : Sant-Gerent; Koufeg; Mezansker; ar Roc'h-Wenn; Sant-Hervlon-ar-Roz; Oudon
  
  Anv 
   Marteville & Varin (1843) : Santi-Petri de Ancenisio, hag ivez Ancenium. 
  " Rigord, dans la vie de Philippe-Auguste, parle d'Ancenis et l'appelle Andenesium, mot qui se rapproche beaucoup de l'étymologie que quelques uns lui assignent, an-den-ès, belle foret et rivière...". 
   Jean-Yves Le Moing (1990) : "Anciniensis plebs, XIIvet Dauzat-Rostaing; Ancenisium, 1287 Longnon".
   Erwan Vallerie (1995) : "Anciniensis Plebs, XIIvet; Ancenisium,1287"
   Éditions Flohic (1999) : " diouzh ar c'heltieg Ank-enis, enez Ank".
   Hervé Abalain (2000) : "Anciniensis plebs au XIIè siècle; Ancenisium e 1287; de Antianiacum evit Erwan Vallerie, "domani Antianus".
  
  Ardamezioù
  
  Brezhoneg 
  Abaoe miz Gwengolo 2013 ez eus kentelioù brezhoneg eno, a-drugarez da genlabour Hentoù Breizh ha Kentelioù an Noz.
  
  Istor 
  War un diazez galian-roman emañ tour-porched an iliz Sant-Pêr ha e chapel Itron Varia an Delivrañs eo bet kavet e 1943 ul laouer vaen meroveat.
  War-dro an 8vet kantved e seblant Ankini bezañ deuet da vezañ ur gêr wirion diwar ar c'henwerzh war ar stêr (savet eo bet chaoserioù en 10vet kantved a c'heller gwelout anezho hiziv c'hoazh). An darnvuiañ eus ar c'henwerzh a veze graet gant ar gwin (Muskadig)
  Alc'houez Breizh eo bet Ankiniz er Grennamzer pa oa war hent an alouberien o tont eus Bro-C'hall dre traoñienn al Liger.
  
  kantved
  Feur-emglev etre Loeiz XI, roue Bro-C'hall ha Frañsez II, dug Breizh (1468).
  
  Dispac'h gall
   Krouet e voe kumun Ankiniz e 1790 diwar ar barrez katolik. Lakaet e voe da benn Kanton Ankiniz. Lakaet e voe da benn Bann Ankiniz gant al lezenn eus an 26 a viz C'hwevrer 1790. E 1800 e voe lakaet da benn Arondisamant Ankiniz. 
  Trec'h ar jeneral Westermann war al Lu katolik ha roueel e 1793. Distruj zo bet er gêr.
  
  
  
  Brezel-bed kentañ  
   Mervel a reas 137 gwaz ag ar gumun abalamour d'ar brezel, da lavaret eo 2,73% eus he foblañs e 1911.
  
  Eil brezel-bed 
   Dieubet e voe Ankiniz d'ar 5 a viz Eost 1944 gant lu SUA.
  
  Pennlec'h arondisamant 
   E 1926 e voe lakaet ar gumun en Arondisamant Naoned pa voe diskaret Arondisamant Ankiniz. Lakaet e voe da benn Arondisamant Ankiniz pa voe adsavet e 1943.
  
  kantved 
   Kendeuzet e oa bet gant Sant-Gerent d'ar 1 a viz Genver 2019 d'ober ur gumun nevez : Ankiniz-Sant-Gerent.
  
  Darvoudoù-sport a bep seurt
   4 a viz Gouere 1988 : 2 tennad-hent Tro Bro-C'hall 1988 etre An Hae-Foazer hag Ankiniz (a-benn d'an eur dre skipailh) ; trec'h eo Panasonic (Izelvroioù).
  
  Savadurioù ha lec'hioù istorel
  Kastell-kreñv 15-16-17 kantved (dizimplij)
  
   Iliz katolik Sant Pêr, XI-XV-XVI- kantved gant ur sekretiri bolzet er .
  
  Chapel an Ursuladezed (17vet kantved)
  Chapel Itron Varia an Delivrañs
  Presbital (17vet kantved)
  Mirdi an Arzoù hag an Istor 
  Straedoù gant tiez kozh liv ar Grennamzer warno 
  Pont Anjev-Breizh (1953), pont a-ispilh dreist d'al Liger, a ya d'ober ar vevenn etre Breizh ha Anjev (Bro-C'hall)
  
  Delwenn ar barzh Joachim du Bellay, a-dal d'al Liger, e Liorzh ar Gentr tost da pont Anjev-Breizh
  
  Chaoserioù (10vet kantved) 
  Peulvan lesanvet « maen an Diaoul », bet savet d'ar IVe kantved kt JK
  Taol-vaen ar Maen-golo (Pierre-Couvretière)
   Monumant ar re varv dirak ar maerdi, luc’hskeudenn. Dioueliet e voe d’ar 24 a viz Even 1923.
   Plakennoù ar re varv 1914-1918 er maerdi, luc’hskeudenn.
  
  Emdroadur ar boblañs abaoe 1793
  
  Melestradurezh
  
  Tud
  
  Ganedigezhioù 
  Pêr a Reoz pe ar Marichal a Rochefort, marichal Bro-C'hall (1389)
  Armand Audiganne, istorour (1814)
  Henri Ottmann, livour (10 Ebrel 1877)
  Reun Kreston, livour, kizeller ha tudoniour (25 Here 1898)
  Simone Cerisier, livourez (29 Ebrel 1903)
  Michel Mollat du Jourdin, istorour (13 Gouere 1911)
  Bernard Toublanc-Michel, sevener (6 Kerzu 1927)
  Edouard Landrain, politikour (1añ Gouere 1930-2006)
  Jordan Veretout (g. e 1993), melldroader
  
  Ardamezeg ar familhoù
  
  Gevelliñ
   Kirkham (Bro-Saoz, Lancashire)
   Bad Brückenau (Alamagn, Bavaria)
  
  Levrioù talvoudus
  
  Dave ha notennoù
  
  Liammoù diavaez 
   Ankiniz war lec'hienn Geobreizh
  
  Kumunioù kozh Liger-Atlantel
  Kumunioù bet krouet e Liger-Izelañ e-pad an Dispac'h Gall
  Kumunioù Bro-Naoned
  Pennlec'hioù bannoù Breizh
  Ankiniz